Харалампи Харалампиев
За сбогом

chitanka.info

Учителко, ти майчице добра,

защо преливат сълзите в очите?

Ти нашите тревоги в тях събра,

но никога за отдих не попита.

Учителко, последен звън звъни,

раздялата на чиновете сяда.

За сетен път ни вкупом погледни,

вземи букет от обич за награда!

А лятото кога се наиграе

и с гроздове посрещне есента,

при теб ще се завърнем да узнаем

най-верните пътеки на света!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.